ไม่แน่ใจเพราะโดนจัดระเบียบชายหาดชะอำรึเปล่า ไปถึงครั้งนี้เลยไม่เจอร้านสังเวียนที่หน้าหาดใกล้ ๆ โรงแรมวิรันดา แต่ไปเปิดด้านใน เป็นอาคารสองชั้น ซึ่งจะเปิดที่ไหน รสชาติก็ยังอร่อยเหมือนเดิม ยกเว้นพวกต้ม ๆ ที่ไม่ว่าจะต้มยำ ต้มโคล้ง ที่ไม่อร่อยเอาเสียเลย และใช้มะนาวปลอม ก็เลยไม่ชอบ
หมึกผัดไข่เค็ม อร่อยจนเกลี้ยงจานเป็นอันดับแรกเสมอ
หอยเชลล์ทอดกระเทียม กลิ่นกระเทียมหอมดี ส่วนหอยเชลล์วันที่ไปตัวเล็กมาก รีบจับไปนะครับพี่
ปลากระพงทอดน้ำปลา อันนี้ปลามาตัวใหญ่มาก สะใจ 
หอยนางรมทรงเครื่อง วันนี้เจอแต่หอยตัวเล็ก เสียใจนิดหน่อย มีตัวใหญ่โผล่มาไม่กี่ตัว
ข้าวผัดปู จานใหญ่ ทานกับเจ็ดคนไม่หมด ให้ตายสิ เยอะไปไหน
เนื้อปูอบวุ้นเส้น เนื้อปูจัดหนัก ตัววุ้นเส้นอบมีกลิ่นหอมของขิง และใบคึ่นช่ายเล็กน้อย 
มีเมนูอื่น ๆ อีกนิดหน่อย ทานกันเจ็ดคน ราคารวม ๆ ไม่ถึงสองพัน คุ้มครับร้านนี้ อาหารก็รอไม่ค่อยนานด้วย เสิร์ฟครบ ไม่มีขาด